
Da li je zabranjeno huliti (proklinjati) vjetar ?


* 
* 
* 
* 
* 
* 
* 
* 
* 
* 

 

Da li je zabranjeno huliti (proklinjati) vjetar ?
=================================================

 

Ubejj b. Ka'b, radijallahu anhu, prenosi da je Resululla, sallallahu alejhi ve sellem, jednom prilikom kazao: “Nemojte psovati vjetar! Kada jako zapuše, recite: ‘Allahu, molimo Te da ovaj vjetar bude dobro, kao i za dobro koje u sebi nosi i za dobro koje sam sa sobom donosi! A zaštiitu kod Tebe tražimo protiv zla vjetra, kao takvog, i protiv zla koje on u sebi nosi i koje sa sobom donosi!”


Ebu Hurejra, radijallahu anhu, čuo je Allahova Poslanika, sallallahu alejhi ve sellem, kada kaže: ‘Vjetar je dio Allahovog duha, sa sobom donosi milost i kaznu, zato ga nemojte psovati kada zapuše, već molite Allaha da vam podari njegovo dobro i da vas zaštiti od njegovog zla. ”


Ibn Abbas, radijallahu anhu, pripovijeda da je zapuhao vjetar i nekom čovjeku spao ogrtač s leđa pa ga je on prokleo. Na to ga je Vjerovjsnik, sallallahu alejhi ve sellem, upozorio: “Ne proklinji vjetar, Allah ga je poslao! Ko prokune nešto što ne zaslužuje prokletstvo, kletva se vraća na njega. ”


Propisi u vezi s poglavljem:


Prvo, zabranjeno je huliti vjetar, on je dio Allahove milosti. Imam Šafi govorio je: “Niko ne bi trebao psovati vjetar. Vjetar je stvorenje koje je poslušno Allahu i Njegov je vojnik. Nekada ga Uzvišeni Allah pošalje kao milost, a nekada kao kaznu.”


Drugo, vjetar, kao i druge pojave u svemiru, u sebi nosi dobro i zlo i potčinjen je Allahu. Stoga je lijepo da čovjek prouči dovu prilikom puhanja vjetra. Aiša, radijallahu anha, prenosi da bi Vjerovjesnik, sallallahu alejhi ve sellem, prilikom puhanja snažnog vjetra proučio sljedeću dovu: “Allahu, molimo Te da ovaj vjetar bude dobro, kao i za dobro koje u sebi nosi i za dobro koje sam sa sobom donosi! A zaštitu kod Tebe traijmo protiv zla vjetra, kao takvog, i protiv zla koje on u sebi nosi i koje sa sobom donosi”


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


